AIŠKINAMASIS RAŠTAS

Dėl Molėtų rajono savivaldybės bendruomeninių organizacijų tarybos nuostatų patvirtinimo

1. **Parengto tarybos sprendimo projekto tikslai ir uždaviniai**

2019 m. kovo 1 d. įsigaliojo Lietuvos Respublikos bendruomeninių organizacijų plėtros įstatymas, kurio tikslas – kurti palankią aplinką bendruomeninėms organizacijoms, užtikrinti tinkamas jų, kaip pilietinės visuomenės ir vietos savivaldos svarbios dalies, veiklos ir plėtros sąlygas. Bendruomeninių organizacijų plėtros įstatymas reglamentuoja sudaryti savivaldybės bendruomeninių organizacijų tarybą. Siekiant užtikrinti sklandų, lygiateisės partnerystės pagrindu pagrįstą bendruomeninių organizacijų atstovų atranką į Molėtų rajono savivaldybės (toliau – Savivaldybė) bendruomeninių organizacijų tarybą, parengti Savivaldybės bendruomenininių organizacijų tarybos nuostatai. Bendruomeninių organizacijų tarybą sudarys 11 narių, laikantis šio principo: ne daugiau kaip 1/2 šios tarybos narių sudaro Savivaldybės institucijų ir įstaigų atstovai ir ne mažiau kaip 1/2 tarybos narių sudaro bendruomeninių organizacijų, veikiančių Savivaldybės teritorijoje, atstovai.

Tikslas – patvirtinti Savivaldybės bendruomeninių organizacijų tarybos nuostatus.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 6 punktas, Lietuvos Respublikos bendruomeninių organizacijų plėtros įstatymo 8 straipsnio 1 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės: bus kuriama palanki aplinka bendruomeninėms organizacijoms įsitraukti į sprendimų priėmimo procesus, skatinamas Savivaldybės ir bendruomeninių organizacijų bendradarbiavimas, bendruomeninių organizacijų plėtra, inicijuojamas atviros, pilietiškos ir demokratiškos bendruomenės formavimas. Neigiamų pasekmių nenumatoma.

**4. Priemonės sprendimui įgyvendinti**

Patvirtinus Savivaldybės bendruomeninių organizacijų tarybos nuostatus, reikės sudaryti Savivaldybės bendruomeninių organizacijų tarybą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Kultūros ir švietimo skyriaus vedėjo pavaduotojas kultūrai Gintautas Matkevičius.